Na podlagi Pravilnika o postopkih za izvrševanje proračuna Republike Slovenije (Uradni list RS, št. 50/07, 114/07 – ZIPRS0809, 61/08, 99/09 – ZIPRS1011 in 3/13) Občina Kidričevo, Kopališka ul. 14, 2325 Kidričevo, objavlja

**JAVNI RAZPIS**

**ZA SOFINANCIRANJE OSTALIH NALOG NA PODROČJU ŠPORTA**

**IZ PRORAČUNA OBČINE KIDRIČEVO ZA LETO 2016**

**PREDMET RAZPISA**

Predmet razpisa je sofinanciranje ostalih nalog na področju športa v občini Kidričevo v letu 2016 v višini 2.000,00 evrov.

Predmet sofinanciranja po tem razpisu niso programi, ki se že sofinancirajo iz drugih proračunskih postavk proračuna občine Kidričevo.

**IZVAJALCI PROGRAMA**

Na podlagi tega razpisa lahko za sofinanciranje ostalih nalog na področju športa v občini Kidričevo kandidirajo:

* športna društva, ki so registrirana na območju občine Kidričevo.

**POGOJI SOFINANCIRANJA**

Pravico do sofinanciranja športnih programov imajo nosilci in izvajalci športne dejavnosti, ki izpolnjujejo naslednje pogoje:

* so registrirani in imajo sedež v občini najmanj eno (1) leto,
* imajo za prijavljene dejavnosti:

- zagotovljene materialne in prostorske pogoje ter ustrezno izobražen in/ali usposobljen strokovni kader za opravljanje dela v športu,

- izdelano finančno konstrukcijo, iz katere je razviden predviden vir prihodkov in stroškov za izvedbo dejavnosti.

**VSEBINA PROGRAMA**

Iz sredstev »ostale naloge na področju športa« se sofinancirajo športne prireditve, ki so pomembne za promocijo občine, pa jih ni mogoče predvideti vnaprej. Prireditev se mora izvajati na območju občine Kidričevo.

**MERILA ZA VREDNOTENJE**

Pri vrednotenju programov se bodo upoštevala naslednja merila:

- kakovost in inovativnost (jasno opredeljeni cilji, različne vsebine, inovativnost in ustvarjalnost),

- reference (izvajalec je že sodeloval na podobnih razpisih),

- število uporabnikov,

- kontinuiteta in večletna tradicija izvajanja programa (program se izvaja prvič, drugič, tretjič …),

- stroškovna učinkovitost (jasno in realno opredeljena finančna konstrukcija, jasno opredeljeni stroški in njihova namembnost).

Izbrani izvajalec lahko na podlagi tega razpisa prejme največ do 70 % upravičenih stroškov.

Če izvajalec z istim programom pridobi sredstva tudi na podlagi razpisa Fundacije za šport ali športne unije ali drugih javnih sredstev, ima pravico za sofinanciranja v skupni višini do 70 % upravičenih stroškov.

**ROK IN NAČIN PRIJAVE**

Izvajalci podajo svojo prijavo na razpis na izpolnjenih obrazcih razpisne dokumentacije z vsemi potrebnimi prilogami.

Prijavo lahko pošljejo s priporočeno pošto ali oddajo osebno na naslov:

OBČINA KIDRIČEVO

Kopališka ul. 14

2325 Kidričevo

Prijave morajo biti podane v zaprti kuverti. Na spodnji strani kuverte mora biti razviden pripis »RAZPIS – OSTALI PROGRAMI NA PODROČJU ŠPORTA 2016« in naslov izvajalca programa.

Razpis je odprt do porabe sredstev oziroma najdlje do 15. novembra 2016.

Razpisno dokumentacijo izvajalci prejmejo na spletni strani: www.kidricevo.si, v času od 28. 4. 2016 do poteka roka na razpis oziroma porabe sredstev.

Nepopolne vloge, ki jih vlagatelj v roku, ki se mu določi za dopolnitev, ne bo dopolnil, ali vloge, ki bodo prispele po zaprtju razpisa ali ne bodo pravilno označene, se zavržejo.

Odbor za družbene dejavnosti bo odpiral prejete vloge v roku tridesetih dni od prejema prijave na razpis.

Na podlagi poročila odbora za družbene dejavnosti občinska uprava izda sklep o zavrženju ali sklep o sofinanciranju programa.

Zoper sklep o izbranih, zavrnjenih in zavrženih vlogah se lahko prijavitelj v roku osmih (8) dni po prejemu sklepa pritoži. O pritožbi odloča župan. Zoper sklep župana ni pritožbe, možno pa je sprožiti upravni spor pred pristojnim sodiščem v roku 30 dni od prejema sklepa župana.

Sprožen upravni spor ne zadrži sklepanja pogodb z izbranimi izvajalci.

**INFORMIRANJE KANDIDATOV**

Vse dodatno potrebne informacije lahko kandidati pridobijo v rednem delovnem času na naslednjem naslovu:

OBČINA KIDRIČEVO, pri gospe Zdenki Frank, tel. 02/799-06-13 ali 041 746 956.

**ROK O OBVEŠČENOSTI O IZIDU JAVNEGA RAZPISA**

Izvajalci bodo o izidu javnega razpisa obveščeni najpozneje v roku dveh mesecev od dneva odpiranja vlog.

Štev. 410-8/2016

Dne 15. 4. 2016

Anton Leskovar,

 župan občine Kidričevo